**Zápis zo zasadnutia Predsedníctva NS MAS SR**

**12.6.2019, Kyjov**

Prítomní 7 z 9. Predsedníctvo je uznášaniaschopné.

**Program:**

1. Zahájenie rokovania
2. Schválenie programu rokovania
3. Voľba zapisovateľa, overovateľov a návrhovej komisie
4. Príprava na jesennú konferenciu
5. Logo
6. Právna analýza zmlúv s IROP
7. Informácie zo stretnutí a prejednanie ďalšieho postupu
8. Informácie o projektoch – V4 návrh na projekt, predkladanie ďalších projektov – Európa pre občanov, príp. ďalšie schémy
9. Určenie východiskových bodov pre jednanie so ZRR Východ, o.z.
10. Prijímanie nových členov
11. Rôzne
12. Záver

**K bodu 1: Zahájenie rokovania**

Rokovanie otvoril predseda NS MAS SR Štefan Škultéty. Zároveň skonštatoval, že predsedníctvo NS MAS SR je uznášaniaschopné.

**K bodu 2: Schválenie programu rokovania**

Program bol jednohlasne schválený.

**K bodu 3: Voľba zapisovateľa, overovateľov**

Zapisovateľ Barbora Babjaková

Overovateľ Lukáš Pavlech

Oba návrhy boli jednohlasne odsúhlasené.

**K bodu 4: Príprava na jesennú konferenciu**

Predseda navrhol pracovný termín 23-24. október 2019 (streda, štvrtok). Nie je nutné valné zhromaždenie, preto sa sústredí program na konferenciu

Témou konferencie budú primárne otázky nasledujúceho programovacieho obdobia „Súčasné problémy v intenciách budúcej politiky“

Predsedníctvo sa dohodlo na koncepte konferencie: doobeda plenárne zasadnutie s prezentáciami hostí, poobede panelová diskusia. Po oficiálnej časti bude exkurzia v území a spoločenský večer. Na druhý deň budú pracovné skupiny.

Peter Madigár navrhol zaviesť tradíciu konferencií s jednotným názvom, a každý rok je uskutočňovať aj s miestnou MAS (na vzor českého LEADERFestu).

Návrh bude pripravený do konca júna. – zodp. Škultéty, Nemček, kancelária 30.6.2019

**K bodu 5: Logo**

Peter Madigár informoval o komunikácii ohľadom loga s pani, ktorá pripravovala predchádzajúce štúdie. Pre vytvorenie dizajnmanuálu bude potrebovať viac času a vie si ho naplánovať až od polovice augusta. Preto navrhol 2 možnosti: buď osloviť niekoho nového, kto vypracuje nový návrh, alebo pani do mesiaca vytvorí logo z návrhov, ktoré predsedníctvo odsúhlasilo na zasadnutí v Nemšovej v apríli, a neskôr dopracuje dizajnmanuál. Predsedníctvo sa dohodlo na 2. možnosti – že sa rozpracujú návrhy, ktoré boli schválené a do mesiaca sa vytvorí návrh loga, ktorý by organizácia mohla používať.

**K bodu 6: Právna analýza zmlúv s IROP**

Štefan Škultéty sa vyjadril, že pokiaľ chceme právnu analýzu, tak je potrebné najskôr presne vedieť čo presne chceme analyzovať a čo by malo byť výsledkom analýzy, inak robiť všeobecnú analýzu zmluvy nemá význam. Vyjadril sa, že problémy, ktoré sa týkajú paušálne MAS má zmysel riešiť, ale problémy jednotlivých MAS sú veľmi špecifické a tie by si mali MAS riešiť sami.

Peter Madigár navrhol aj širšiu spolupráci s MVO, ktoré sa zaoberajú implementáciou európskych politík, hlavne pre ďalšie obdobie. Predsedníctvo sa zhodlo, že ich môžeme pozvať na panelovú diskusiu na konferenciu napr.

DB – celý problém nastal, keď začali škrtať, a teda je potrebné radiť sa s nejakým právnikom – kvôli argumentom,

Zuzana Záborská prezentovala svoje stretnutie s právnou agentúrou a stanovila kľúčové body: my máme záväzok realizovať stratégiu a pritom zmluvná strana neplní podmienky tak ako má. Druhá podstatná vec je, že pravidlá sa menia za pochodu a my sa nevieme brániť (či zmeny nie sú uplatňované retrospektívne a pod.). Ako sa majú správať MAS ako zamestnávateľ, keďže počas fungovania sa menia pravidlá – prepúšťať, prijímať, Najskôr je nutné ale pomenovať otázky, čo nám chýba.

Peter Madigár navrhol aj rozvíjať spoluprácu aj s CKO, ktorí zastrešujú implementáciu EŠIF a sú tam kvalitní ľudia. Navrhol, že po kompletizácii okruhov otázok pre právnu analýzu zorganizovať stretnutie s p. Majerechom z CKO, ktorý predtým robil na PRV LEADER a pozná dobre problematiku, zároveň má metodické skúsenosti.

Milan Semančík sa vyjadril, že nie je jednoduché zadefinovať okruh tém, ktorý je všeobecný pre všetky MAS, musíme si zadefinovať na začiatku čo chceme. Navrhol podporiť jednu MAS a prispieť možno finančne na právnu analýzu a potom možno budeme mať jasnejšie. Je potrebné si zadefinovať témy aj voči jednotlivým inštitúciám.

Juraj Bódi – najväčší problém vidí v zmenách za pochodu a retrospektívne – že sa vracajú už k schváleným ŽoP a krátia prostriedky, ktoré už boli raz schválené. Dal návrh na rýchly prieskum medzi členmi, či by mali záujem o právnu analýzu. Upozornil, že momentálne sú MAS, ktoých sa to zatiaľ netýka, ale nikto nevie zaručiť či sa ich to v budúcnosti nebude týkať.

Daniela Bednárová navrhla mať jedného právnika, ktorý by pomáhal MAS-kám vypracovávať odvolania, bolo by to efektívnejšie, keďže by riešil obdobné problémy pre rôzne MAS.

Predsedníctvo sa dohodlo nakoniec, že prvým krokom bude vyšpecifikovanie otázok, ktoré chceme predložiť na právnu analýzu a potom sa bude konať ďalej, dajú sa vypracovať viaceré cenové ponuky a vyberie sa právna kancelária.

**K bodu 7: Informácie zo stretnutí a prejednanie ďalšieho postupu**

Štefan Škultéty informoval, že zajtra 13.62019 bude stretnutie CO, IROP. Za NS MAS SR sa stretnutia zúčastnia Štefan Škultéty, Martina Kenderová (MAS Vršatec), Monika Slížiková (MAS Tekov Hont).

Prezentoval s Barborou Babjakovou výsledky stretnutí na CO, PRV, PPA, IROP, o ktorých boli členovia informovaní.

**K bodu 8: Informácie o projektoch – V4 návrh na projekt, predkladanie ďalších projektov – Európa pre občanov, príp. ďalšie schémy**

Bol návrh na spoluprácu V4+, vzišlo z toho. Predsedníctvo sa dohodlo, že kancelária bude hľadať možnosti zapojenia sa do projektov.

**K bodu 9: Určenie východiskových bodov pre jednanie so ZRR Východ, o.z.**

Stretnutie sa odohralo 11.6.2019 – za ZRR Východ, o.z. boli zástupcovia MAS Hnilec, Bodrog, p. Mihók.

Jediný bod stretnutia bol – ďalšia výzva na chod MAS – kontinuita / diskontinuita – ako ďalej? Tlačiť na vyhlásenie ďalšej výzvy na chod MAS, avšak skôr na dodatočnú alokáciu, keďže viaceré MAS združenia majú vyčerpaný balík základnej alokácie.

Štefan Škultéty sa pýtal, prečo nie sú členmi NS MAS SR, odpoveď bola , že je zlá skúsenosť z minulosti. Predseda im navrhol členstvo v NS MAS SR, ktoré bolo zatiaľ odmietnuté.

Stanovisko:

NS MAS SR bude apelovať na zabezpečenie kontinuity chodu MAS a aj na implementáciu dodatočnej alokácie. Ponúkame aj členstvo v NS MAS SR.

**K bodu 10: Prijímanie nových členov**

Predsedníctvo jednohlasne prijalo 5 nových členov.

**K bodu 11: Rôzne**

**Finančná situácia**: momentálne je na účte 9.250,00 €. Kancelária preverí a pošle upozornenia členom, ktorí ešte neuhradili.

Monika Slížiková poslala tému na prejednanie spolupráce s Vidieckou platformou ohľadom aktivít voči farmárom a malých pestovateľov.

Milan Semančík – mali by sme spolupracovať aj s inými organizáciami – návrh: stretnúť a prejednať možnosti spolupráce

**Správa z regiónov**

PSK – Daniela Bednárová informovala – PSK organizuje každé 2 mesiace stretnutia, má sa realizovať aj stretnutie pre regionálny produkt (Lelovská, Elexová). Seminár v území – regionálna značka – do jesene. NS MAS SR či nemá záujem prevziať záštitu nad takým seminárom.

Pripravuje sa stretnutie manažérov MAS s PSK ohľadom možnej spolupráce – regionálne dotácie – mikropôžička na chod MAS, alebo navrhnúť koncept regionálnych dotácií.

ZSK – Peter Madigár – dobrá spolupráca s Jánom Pavlíkom, veľmi dobrá spolupráca s ZSK

25.6.2019 sa bude konať zasadnutie MV PRV, kde nás bude zastupovať Milan Semančík. Dokumenty poslané na pripomienkovanie boli poslané členom, aby sformulovali pripomienky do 19.6.2019.

Na konci júla predseda pošle termín na septembrové stretnutie predsedníctva NS MAS SR, ktoré sa bude konať v Piešťanoch.

V Kyjove, 12. 6. 2019

Zapisovala Barbora Babjaková

Štefan Škultéty \_\_\_\_\_\_\_\_\_\_\_\_\_\_\_\_\_\_\_\_\_\_

 predseda